Feysbuk virtual ovozli yordamchi xizmatini ishga tushirishni rejalashtirmoqda. Bu haqda The Information xabar bergan. Moneypenny deb nomlanadigan (Jyeyms Bond haqidagi sarguzashtlar qahramonlaridan biri nomiga) ushbu xizmat Siri va Google Now xizmatlariga o‘xshash bo‘ladi. Ayni vaqtda ushbu xizmat sinov jarayonidan o‘tkazilmoqda. Ushbu loyiha qay tarzda sarmoyalangani aniq ma’lum qilinmagan. Moneypenny xizmati Messenjer ilovasi tarkibida bo‘ladi. U feysbuk foydalanuvchilariga mahsulotlar va xizmatlar uchun buyurtma berishda yordam ko‘rsatadi.